text: 67-årig med kæmpe-promille
  03 april 2016 kl. 15.06
  67-årig mand havde en promille på 4, da han søndag eftermiddag blev stoppet af politibetjent, der i sin fritid fik øje på den berusede mand i Haderslev.
  Omkring klokken 14.00 blev manden tilbageholdt af en politimand, der ellers havde fri fra sit job som færdselsbetjent.
  Politimanden ringede efter sine kolleger og den 67-årige blev to gange i trræk testet til en promille på 4. Han blev derefter anholdt og taget med på sygehuset for at få taget en blodprøve.
  Den 67-årige har øjeblikkeligt fået indraget sit kørekort og beslaglagt bilen. Er promillen over to, kan politiet straks beslaglægge køretøjet.
  I fritiden tilbageholdt en kollega i Haderslev 67-årig mand med mistanke om spirituskørsel. Blæste 2 x op til 4,00 promille. #politidk
  
  